ভদ্রপুর বিমানবন্দর
ভদ্রপুর বিমানবন্দর (আইএটিএ: BDP, আইসিএও: VNCG), যা চন্দ্রগড়ি বিমানবন্দর নামেও পরিচিত, একটি অভ্যন্তরীণ বিমানবন্দর যেটি ঝাপা জেলার ভদ্রপুরে অবস্থিত। প্রাথমিকভাবে এই বিমানবন্দর নেপালের ১ নং প্রদেশের ঝাপা এবং ইলাম জেলাগুলিতে সেবা প্রদান করে। নেপালের বেসামরিক বিমান চলাচল কর্তৃপক্ষ এটিকে ভারতের উত্তর-পূর্বাঞ্চলীয় রাজ্য, ভুটান এবং বাংলাদেশ থেকে নেপালে আগমনকারী যাত্রীদের জন্য একটি গুরুত্বপূর্ণ কেন্দ্র হিসেবে বিবেচনা করে।